สวัสดีค่ะ กรณีพึ่งฝังยาคลุมกำเนิดวันที่ 16/07/63 แล้วประจำเดือนมาช่วงวันที่ 6/08/63 และยังมาเรื่อยๆแต่มาแบบกระปิดกระปอย พอเปื้อนๆ จนถึงวันนี้วันที่ 23/08/63 พอจะมีสาเหตุจากอะไรได้บ้างค่ะ ขอบค่ะ
สวัสดีค่ะ การใช้ยาฝังคุมกำเนิดนั้นเป็นการคุมกำเนิดที่มีประสิทธิภาพสูงมากค่ะ โอกาสตั้งครรภ์ขณะฝังยาอยู่นั้น มีได้น้อยมากๆแต่ยาคุมกำเนิดชนิดฝัง อาจทำให้มีเลือดออกผิดปกติทางช่องคลอด ประจำเดือนมาไม่สม่ำเสมอเกิดขึ้นได้หรือบางคนอาจถึงขั้นไม่มาได้ ดังนั้นจากที่กล่าวมา อาจจะยังเป็นผลข้างเคียงจากการใช้ยาฝังได้อยู่ แต่ก็ไม่ควรเป็นนานต่อเนื่องเป็นเดือนเช่นกัน อาจมีสาเหตุอื่นๆที่เกิดร่วมด้วยเช่นการติดเชื้อหรือมีเนื้องอกของอวัยวะสืบพันธุ์เพศหญิงจึงควรไปพบแพทย์เพื่อตรวจร่างกายหาสาเหตุที่อาจจะเป็นโรคอื่นๆร่วมด้วยก่อน เบื้องต้นงดการมีเพศสัมพันธ์ ยังไม่ซื้อยาปรับฮอร์โมนใดๆมาใช้เอง